Hillbilly Elegy
Hillbilly Elegy ir 2020. gada ASV drāmas filma, kuras režisors ir Rons Hauards. Filmā galvenās lomas atveido Eimija Adamsa, Glenna Klouza, Gabriels Basso, Heilija Beneta, Frida Pinto un Bo Hopkinss. Filma balstīta uz Džeimsa Deivida Vensa 2016. gada memuāriem Hillbilly Elegy: A Memoir of a Family and Culture in Crisis. Filma stāsta par Jeila Universitātes tiesību zinātņu studentu Džeimsu Deividu Vensu, kurš atgriežas savā dzimtajā pilsētā Ohaio, kur viņš atminas savu un ģimenes vēsturi. Filmas Hillbilly Elegy pirmizrāde notika 2020. gada 11. novembrī. Kopš 2020. gada 24. novembra filma pieejama straumēšanas platformā Netflix. Filma saņēma galvenokārt negatīvas kritiķu atsauksmes un to nominēja trim Zelta avenes balvām kategorijās "Sliktākais režisors", "Sliktākais scenārijs" un "Sliktākā aktrise otrā plāna lomā" (Klouza). Klouzu nominēja arī Amerikas Kinoakadēmijas balvai kategorijā "Labākā aktrise otrā plāna lomā", Zelta globusa balvai un Ekrāna aktieru ģildes balvai. Tīmekļa vietnē Rotten Tomatoes filmai ir 25% kritiķu vērtējums, bet 81% publikas vērtējums.